สมาคมประชาชาติแห่งเอเชียตะวันออกเฉียงใต้
การประชุม > การประชุมสุดยอดเอเชียตะวันออก

บทความหลัก: การประชุมสุดยอดเอเชียตะวันออก
การประชุมสุดยอดเอเชียตะวันออกเป็นการจัดการประชุมทั่วเอเชียซึ่งจัดขึ้นทุกปีโดยผู้นำเอเชียตะวันออก 16 ประเทศ หัวข้อการประชุมนั้นเกี่ยวกับการค้า พลังงานและความมั่นคง และการประชุมสุดยอดดังกล่าวยังมีบทบาทในการสร้างประชาคมภูมิภาค
ประเทศผู้เข้าร่วมประชุมประกอบด้วย ชาติอาเซียน 10 ประเทศร่วมกับจีน ญี่ปุ่น เกาหลีใต้ อินเดีย ออสเตรเลียและนิวซีแลนด์ ซึ่งมีประชากรรวมกันเกือบครึ่งหนึ่งของโลก เมื่อเดือนตุลาคม พ.ศ. 2553 รัสเซียและสหรัฐอมริกาได้รับเชิญเข้าร่วมเป็นสมาชิกเต็มตัวอย่างเป็นทางการ ประธานาธิบดีของทั้งสองประเทศเข้าร่วมการประชุมสุดยอดใน พ.ศ. 2554
การประชุมสุดยอดครั้งแรกจัดขึ้นในกัวลาลัมเปอร์เมื่อวันที่ 14 ธันวาคม พ.ศ. 2548 และการประชุมครั้งต่อ ๆ มาถูกจัดขึ้นหลังการประชุมสุดยอดผู้นำอาเซียนประจำปี
| ครั้งที่ | วันที่ | ประเทศ | ที่จัดงาน | หัวหน้างาน | หมายเหตุ |
| --- | --- | --- | --- | --- | --- |
| 1 | 14 ธันวาคม ค.ศ. 2005 |  มาเลเซีย | กัวลาลัมเปอร์ | นายกรัฐมนตรี อับดุลละฮ์ อะฮ์มัด บาดาวี | ประธานาธิบดีรัสเซียได้รับเชิญเข้าประชุม |
| 2 | 15 มกราคม ค.ศ. 2007 |  ฟิลิปปินส์ | มันดาเว | ประธานาธิบดี กลอเรีย มาคาปากัล-อาร์โรโย | ย้ายจากวันที่ 13 ธันวาคม ค.ศ. 2006  มีการลงนามปฏิญญาเซบูว่าด้วยความมั่นคงทางพลังงานเอเชียตะวันออก |
| 3 | 21 พฤศจิกายน ค.ศ. 2007 |  สิงคโปร์ | สิงคโปร์ | นายกรัฐมนตรี ลี เซียนลุง | ปฏิญญาสิงคโปร์ว่าด้วยการเปลี่ยนแปลงสภาพอากาศ พลังงานและสิ่งแวดล้อม ข้อตกลงว่าด้วยการก่อตั้งสถาบันวิจัยทางเศรษฐกิจอาเซียนและเอเชียตะวันออก |
| 4 | 25 ตุลาคม ค.ศ. 2009 |  ไทย | ชะอำและหัวหิน | นายกรัฐมนตรี อภิสิทธิ์ เวชชาชีวะ | วันที่และสถานที่ประชุมมีการเปลี่ยนแปลงหลายครั้ง โดยมีการประกาศในช่วงปลายตุลาคม ค.ศ. 2008 ว่าย้ายที่จัดการประชุมสุดยอดจากกรุงเทพไปเชียงใหม่ เนื่องจากความขัดแย้งทางการเมืองในกรุงเทพ |
| 5 | 30 ตุลาคม ค.ศ. 2010 |  เวียดนาม | ฮานอย | ประธานาธิบดี เหงียน มิญ เจี๊ยต | เชิญสหรัฐและรัสเซียเข้าร่วมการประชุม |
| 6 | 18–19 พฤศจิกายน ค.ศ. 2011 |  อินโดนีเซีย | บาหลี | ประธานาธิบดี ซูซีโล บัมบัง ยูโดโยโน | เชิญสหรัฐและรัสเซียเข้าร่วมการประชุม |
| 7 | 19–20 พฤศจิกายน ค.ศ. 2012 |  กัมพูชา | พนมเปญ | นายกรัฐมนตรี ฮุน เซน | ความตึงเครียดในข้อพิพาทดินแดนในทะเลจีนใต้และทะเลจีนตะวันออกบดบังความก้าวหน้าในการทำข้อตกลงทางการค้าและเศรษฐกิจระหว่างสมาชิกในการประชุม |
| 8 | 9–10 ตุลาคม ค.ศ. 2013 |  บรูไน | บันดาร์เซอรีเบอกาวัน | สุลต่าน ฮัสซานัล โบลเกียห์ |  |
| 9 | 12–13 พฤศจิกายน ค.ศ. 2014 |  พม่า | เนปยีดอ | ประธานาธิบดี เต้นเซน |  |
| 10 | 21–22 พฤศจิกายน ค.ศ. 2015 |  มาเลเซีย | กัวลาลัมเปอร์ | นายกรัฐมนตรี นาจิบ ราซัก |  |
| 11 | 6–8 กันยายน ค.ศ. 2016 |  ลาว | เวียงจันทน์ | นายกรัฐมนตรี ทองลุน สีสุลิด |  |
| 12 | 13–14 พฤศจิกายน ค.ศ. 2017 |  ฟิลิปปินส์ | ปาไซ | ประธานาธิบดี โรดรีโก ดูแตร์เต | นายกรัฐมนตรีแคนาดาเข้าร่วมประชุม |
| 13 | 14–15 พฤศจิกายน ค.ศ. 2018 |  สิงคโปร์ | สิงคโปร์ | นายกรัฐมนตรี ลี เซียนลุง | ประธานาธิบดีรัสเซีย วลาดีมีร์ ปูติน เข้าร่วมประชุม |
| 14 | 4 พฤศจิกายน ค.ศ. 2019 |  ไทย | กรุงเทพ | นายกรัฐมนตรี ประยุทธ์ จันทร์โอชา |  |
| 15 | 14 พฤศจิกายน ค.ศ. 2020 |  เวียดนาม | ฮานอย (ในฐานะสถานที่จัดงาน) | นายกรัฐมนตรี เหงียน ซวน ฟุก | จัดออนไลน์เพราะโรคระบาดโควิด-19 |
| 16 | 26–27 ตุลาคม ค.ศ. 2021 |  บรูไน | บันดาร์เซอรีเบอกาวัน (ในฐานะสถานที่จัดงาน) | สุลต่าน ฮัสซานัล โบลเกียห์ | จัดออนไลน์เพราะโรคระบาดโควิด-19 |
| 17 | ค.ศ. 2022 |  กัมพูชา | พนมเปญ | นายกรัฐมนตรี ฮุน เซน |  |